Dèsset grups de rock participen en la II Mostra de Música Jove d'Alaquàs
07/05/2003 19:47:00

# Dèsset grups de rock participen en la II Mostra de Música Jove d'Alaquàs

*   07/05/2003 19:47:00
*   [Imprimir](#)
*   Compartir
*    https://www.alaquas.org/documento.asp?id\_do=8578

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8578%2F0&title=Ajuntament%20d%27Alaqu%C3%A0s.%20Premsa.D%C3%A8sset%20grups%20de%20rock%20participen%20en%20la%20II%20Mostra%20de%20M%C3%BAsica%20Jove%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8578/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8578/8578_Form_4.jpg)](https://www.alaquas.org/ficheros/documentos/2003/2/8578/8578_Form_10.jpg "<a href='https://www.alaquas.org/ficheros/documentos/2003/2/8578/8578_Form_10.jpg' target=_blank><i class='fa fa-external-link' aria-hidden='true'></i>.Dèsset grups de rock participen en la II Mostra de Música Jove d'Alaquàs</a>")

La Mostra es realitza al nou centre de recursos per a joves El Passatge els dies 16,17, 23, 30 i 31 de maig

El Passatge serà el marc de la segona edició de la Mostra de Música Jove organitzada per l'associació Robin Ju en col·laboració amb l'Ajuntament d'Alaquàs. Un total de dèsset grups de música rock, pop i electrònica oferiran un cicle de cinc concerts en la sala polivalent del Passatge, un dels equipaments per als joves més complets de la Comunitat Valenciana.

La Mostra donarà començament el divendres 16 de maig a les 23 hores amb les actuacions dels grups Volición Tóxica, Displasia, Akela i Directos al Manicomio. El dissabte 17 de maig oferiran el seu concert els conjunts Fin de Sed, Po-Rock i Barullo. El divendres 23 de maig ho faran els grups Una, Antonomasia i Supermosca. El concert del divendres, 30 de maig estarà protagonitzat per Alles Klar, 666 i Quelonio. La II Mostra de Música Jove es tancarà el dissabte 31 de maig amb l'actuació dels conjunts Deadramy, Última Sentencia, Sweet Metal Band i Juicio de Dios. Tots els recitals començaran a les 23 hores.

A més, s'ha editat un CD promocional que sota el títol "Primer recopilatorio de Robin Ju" arreplega un tema de cadascun dels grups participants en aquesta Mostra. Els representants de l'associació Robin Ju esperen una gran afluència de públic als concerts, en gran part facilitada per la capacitat de la sala polivalent del Passatge que pot donar cabuda a més 200 persones i les bones condicions acústiques que posseeix el local. Els grups participants estan utilitzant ja la sala polivalent per a assajar els temes que oferiran durant la mostra.

L'associació Robin Ju, organitzadora de l'esdeveniment junt l'Ajuntament d'Alaquàs, agrupa tots els grups de música local per bé d'impulsar i coordinar les activitats i esdeveniments que es poden realitzar en aquest àmbit. Dos dels grups de rock que intervindran en aquesta edició de la Mostra de Música Jove, Barullol i Juicio de Dios també participaran al FRA el pròxim mes de setembre, tot coincidint amb les festes majors de la ciutat.